GYLLENE KLUBBEN

KEVÄT 2016 Jäsenkirje 2 Helsinki 5.3.2016

Kevät tuntuu jarruttelevan tuloaan - välillä aurinko jo näyttäytyy, mutta seuraava päivä onkin taas pilvinen ja harmaa. Turun retkellä meitä onnisti: ilma oli aurinkoinen ja ohjelma muutenkin onnistunut. Masalle vielä kiitokset kuljetuksen järjestämisestä asemalta linnaan!

**Teatteri ”Faster och jag”** on tulossa **keskiviikkona 9.3**. Arna Kalo odottaa lippujen kanssa Lillanissa 15 min ennen esityksen alkua ja rahastaa teiltä 30 €. Mukavaa teatteri-iltaa kaikille neljälle!

Sitten uutta ohjelmaa. **Tiistaina 15.3. kello 13** olen varannut esittelyn **Ateneumin JAPANOMANIA-näyttelyyn**. Opastus tapahtuu salissa (PÅ SVENSKA) ja yhdistys maksaa sen. Jokainen maksaa sisäänpääsyn itse (aika monella on jo museokortti, jolla pääsee ilmaiseksi sisään). Tavataan lippumyymälässä klo 12.50. Esittelyn jälkeen voimme tutustua k.o. näyttelyyn sekä myös Rodin-näyttelyyn omassa tahdissa. Ennen näyttelyä voivat halukkaat lounastaa esim. ravintola Kitchensissä (Radisson-hotelli, entinen SOK:n pääkonttori, ravintolakin oli joku aika sitten nimeltään Pääkonttori, siis Kansallisteatterista pari taloa Kaisaniemen suuntaan). Kävin testaamassa viime viikolla, suosittelen.

Kun nyt kerran ydinkeskustassa olemme, voisimme käydä vielä ihailemassa vasta restauroitua Yliopiston kirjastoa eli Kansalliskirjastoa Ateneumin jälkeen. Itse olen käynyt siellä jo kahdesti ja valmis tulemaan kolmannenkin kerran, niin upea se on! Katso kuvat Jaakon Kuvagalleriasta osoitteesta [www.jaakkovalve.fi](http://www.jaakkovalve.fi)

Ateneumin esittelyyn tulevilta toivon ilmoittautumista 12.3. mennessä sähköpostilla eevaleena.valve@luukku.com tai tekstiviestillä 040 501 3195.

Seuraavat päivämäärät pyydän merkitsemään muistiin.

**Tampereen-retki tiistaina 5.4.** Ohjelmassa mm. Tampereen uusi tornitalo aseman vieressä ja lounas sen 25. kerroksessa, Nottbeck-näyttely Näsilinnassa, taidemuseon ”Välimeren valoa” ‑näyttely ja ateria ravintola Heinätorissa Pyynikintorin varrella, johon on luvannut tulla mukaan myös SRO:n puheenjohtaja Satu Pessi Nokialta! Matkat olen ajatellut tehtäväksi junalla, mutta myös paluu Onnibussilla voisi olla elämys! Ilmoittautukaa mielellään jo nyt edellä olevaan osoitteeseen. Seuraavassa jäsenkirjeessä tarkempi ohjelma! Tampereella ovat myös Mammutit ja Muumit. Vihjaiskaa, jos kiinnostaa!

**Keskiviikkona 11.5.** pääsemme **Hakkapeliittayhdistyksen siivellä Sotamuseon Hakkapeliittanäyttelyyn** ja tutustumaan **Svenska klubbeniin**. Molemmissa myös esittely ja Svenska klubbenilla ateria. Ilmoittautua voi jo nyt, mutta tarkemmat tiedot ensi kirjeessä!

Runsasta osanottoa kaikkiin tapahtumiin toivoo Eeva-Leena